[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 3.10.2007 година

COM(2007) 562 окончателен

36-ти ФИНАНСОВ ДОКЛАД НА КОМИСИЯТА ЗА ЕВРОПЕЙСКИЯ ПАРЛАМЕНТ И СЪВЕТА

относно ЕВРОПЕЙСКИЯ ФОНД ЗА ОРИЕНТИРАНЕ И ГАРАНТИРАНЕ НА ЗЕМЕДЕЛИЕТО секция „Гарантиране“ – ФИНАНСОВА ГОДИНА 2006 – {SEC(2007) 1246}

СЪДЪРЖАНИЕ 1. Бюджетна процедура 3 1.1. Предварителен проектобюджет за 2006 г. 3 1.2. Проектобюджет за 2006 г. 3 1.3. Писмо за внасяне на корекция за 2006 г. 3 1.4. Приемане на бюджета за 2006 г. 3 1.5. Коригиращ бюджет КБ 6/2006 3 2. Касова позиция и управление на бюджетните кредити 4 A. Управление на бюджетните кредити 4 2.1. Налични бюджетни кредити за 2006 г. 4 2.2. Усвояване на наличните бюджетни кредити за 2006 г. 4 2.3. Автоматични преноси от бюджетната 2005 г. към 2006 г. 5 2.4. Неавтоматични преноси от бюджетната 2005 г. 5 B. Аванси 6 2.5. Аванси за държави-членки 6 3. Изпълнение на бюджета за 2006 г. 6 4. Коментари относно изпълнението на бюджета 7 4.1. Подфункция 1а 7 4.2. Подфункция 1б 9 4.3. Разпределение на разходите от подфункция 1а по категории 9 Приложение 1: Бюджетна процедура за 2006 г. за ЕФГЗ, секция „Гарантиране“ Приложение 2: Част от бюджета на ЕФГЗ, секция „Гарантиране“ в бюджета на ЕС за 2002—2006 г. Приложение 3: Анализ на изпълнението на бюджета за 2006 г. Приложение 4: Разходи на ЕФГЗ, секция „Гарантиране“ по статия и по държава-членка Приложение 5: Развитие на разпределението на разходите на ЕФГЗ, секция „Гарантиране“ за 2002—2006 г. |

Бележка: Този доклад е придружен от подробен работен документ на Комисията. Пълният текст на този работен документ (на английски език) и приложените таблици (на английски език) ще бъдат на разположение на интернет страницата на ГД „Земеделие“. |

Бюджетна процедура

Предварителен проектобюджет за 2006 г.

Предварителният проектобюджет за 2006 г. е приет от Комисията и предложен на бюджетния орган през април 2005 г. Бюджетните кредити за поети задължения, предложени за ЕФГЗ, секция „Гарантиране“ възлизат на 51 412,3 милиона EUR, т.е. 43 641,3 милиона EUR за подфункция 1а и 7 771,0 милиона EUR за подфункция 1б, за която бюджетните кредити за плащания възлизат на 7 711,3 милиона EUR поради включването на Преходния инструмент за новите държави-членки, който е приведен в действие на основата на диференцирани бюджетни кредити.

Проектобюджет за 2006 г.

Съветът прие проектобюджета за 2006 г. през юли 2005 г. Бюджетните кредити в подфункция 1а бяха намалени с 150,0 милиона EUR в сравнение с предварителния проектобюджет, докато тези за подфункция 1б бяха запазени на нивото си от предварителния проектобюджет.

Писмо за внасяне на корекция за 2006 г.

В края на октомври 2006 г. Комисията прие писмо за внасяне на корекция № 2 към предварителния проектобюджет за 2006 г., определящо изискванията за бюджетни кредити за подфункция 1а на 43 279,7 милиона EUR, което е с 361,6 милиона EUR по-малко в сравнение със съответстващата сума в предварителния проектобюджет. Предложените изисквания за бюджетни кредити за подфункция 1б не се промениха.

Приемане на бюджета за 2006 г.

През декември 2005 г. бюджетът за 2006 г. бе приет съгласно сумите, предложени в писмо за внасяне на корекция № 2. Бюджетните кредити за подфункция 1а тогава възлизаха на 43 279,7 милиона EUR, а за подфункция 1б – на 7 771,0 милиона EUR. За подробности, моля вижте Приложение 1.

Коригиращ бюджет КБ 6/2006

През декември 2006 г. Комисията предложи, а бюджетният орган прие корекция, чрез КБ 6/2006, на бюджетните кредити за поети задължения за бюджета от 2006 г. чрез отмяна на сума от 860,0 милиона EUR за подфункция 1а, която, тогава, възлиза на 42 419,7 милиона EUR. По-конкретно, Коригиращият бюджет внесе намаление на бюджетните кредити за глава 05 02 „Интервенция на селскостопанските пазари“ с 360,0 милиона EUR и за глава „Преки помощи“ с 654,2 милиона EUR, като същевременно увеличи общия размер на бюджетните кредити за глава „Одит на разходите за селско стопанство“ с 154,2 милиона EUR.

Частта на окончателния бюджет за ЕФГЗ, секция „Гарантиране“ (бюджетни кредити за поети задължения) в общия бюджет на ЕС за периода 2002—2006 г. се намира в приложение 2.

Касова позиция и управление на бюджетните кредити

A. Управление на бюджетните кредити

Налични бюджетни кредити за 2006 г.

Окончателните налични бюджетни кредити за ЕФГЗ, секция „Гарантиране“ за финансовата година възлизат на 50 190 720 000 EUR. Бюджетният орган одобри неавтоматично пренасяне на 43 400 000 EUR от 2005 към 2006 г.

Усвояване на наличните бюджетни кредити за 2006 г.

Бюджетни операции

Таблицата по-долу дава подробности за бюджетните операции, извършени през 2006 г.:

EUR |

1. Налични бюджетни кредити |

– нормални бюджетни кредити | 50 190 720 000.00 |

– неавтоматични преноси | 43 400 000.00 |

2. Подробни поети задължения |

– за разходи на държавите-членки спрямо нормалните бюджетни кредити | 47 434 305 141.54 |

– за разходи спрямо неавтоматични преноси | 43 400 000.00 |

– за преки плащания | 291 500 128.65 |

– за разходи на държавите-членки – ФИРСР ЕС 10 | 2 096 000 000.00 |

----------------------- |

Общо поети задължения | 49 865 205 270.19 |

3. Начислени суми |

– за разходи на държавите-членки спрямо нормалните бюджетни кредити | 47 434 305 141.54 |

– за разходи спрямо неавтоматични преноси | 43 400 000.00 |

– за преки плащания | 22 745 564.88 |

– за разходи на държавите-членки – ФИРСР ЕС 10 | 500 956 905.00 |

----------------------- |

Общо начислено | 48 001 407 611.42 |

4. Автоматични преноси |

– за разходи на държавите-членки – ФИРСР ЕС 10 | 1 595 043 095.00 |

– за разходи на държавите-членки спрямо неавтоматични преноси | 0.00 |

– за преки плащания | 268 754 563.77 |

----------------------- |

Общо автоматични преноси | 1 863 797 658.77 |

5. Неавтоматични преноси | 0.00 |

6. Зануляване на бюджетните кредити (= 1 – 2 – 5) | 368 914 729.81 |

Автоматични преноси

Автоматичните преноси представляват разликата между поетите бюджетни задължения и начислените суми. За тази бюджетна година става въпрос за сума от 1 863,8 милиона EUR, съответстваща на бюджетни кредити, които Комисията е определила за разходи, извършени от самата нея, и за които не са правени плащания да края на бюджетната година.

Автоматични преноси от бюджетната 2005 г. към 2006 г.

Таблицата по-долу дава информация за усвояването на тези преноси през 2006 г. на глобално ниво:

EUR |

1. Пренесени поети задължения |

– за разходи на държавите-членки – ФИРСР ЕС 10 | 1 614 735 317.00 |

– за преки плащания | 242 096 606.20 |

--------------------- |

Общо поети задължения | 1 856 831 923.20 |

2. Отменени бюджетни кредити от преноси |

– за разходи на държавите-членки | –– |

– за преки плащания | (17 651 622.31) |

--------------------- |

Общо отменени бюджетни кредити | (17 651 622.31) |

3. Плащания |

– за разходи на държавите-членки – ФИРСР ЕС 10 | 1 608 989 764.00 |

– за преки плащания | 182 586 614.06 |

--------------------- |

Общо начислени суми | 1 791 576 378.06 |

4. Занулирани бюджетни кредити (= 1 + 2 – 3) |

– за разходи на държавите-членки | 0.00 |

– за преки плащания | 41 858 369.83 |

-------------------- |

Общо отменени преноси | 41 858 369.83 |

5. Автоматични преноси |

– за разходи на държавите-членки – ФИРСР ЕС 10 | 5 745 553.00 |

Неавтоматични преноси от бюджетната 2005 г.

По силата на членове 9 и 149 от Финансовия регламент (Регламент (ЕО) № 1605/2002 на Съвета от 25 юни 2002 година), Комисията взе решение за неавтоматични преноси от 2005 за 2006 г. на обща сума от 43,4 милиона EUR за позиция 05 04 01 05 „Ранно пенсиониране—нова система“.

B. Аванси

Аванси за държави-членки

2. 5.1. Месечни аванси за покриване на разходите

Регламент (ЕО) № 1258/1999 на Съвета от 17 май 1999 г. относно финансирането на Общата селскостопанска политика[1] посочва в член 7, че Комисията взема решение за „отпускане на месечни авансови плащания за разходи, осъществени от акредитираните разплащателни агенции“. Аванси се изплащат на държавите-членки в началото на втория месец след месеца, в който разходите са били направени от разплащателната агенция.

В строгия смисъл на термина това не е изплащане на аванси, а възстановяване на разходи, които вече са били извършени. Изразът „аванси“ подчертава предварителния характер на тези плащания: аванси се отпускат въз основа на месечни декларации, изпращани от държавите-членки[2]; ежемесечното отразяване на разходите се подлага на проверки и корекции на основата на подробната декларация[3]. Още повече, че те ще бъдат финализирани след проверката по време на следващите бюджетни периоди в рамките на решенията за уравняване на сметките.

Плащанията, извършени от държавите-членки от 16.10.2005 г. до 15.10.2006 г. са покрити от системата за авансови плащания. За останалите плащания Комисията извършва преки плащания за ограничен брой мерки и посредством споделено управление по отношение на ПИРСР-ЕС 10 (Преходен инструмент за развитие на селските райони за новите държави-членки).

За 2006 г. общата нетна сума на изплатените аванси е 47 477 705 141,5 EUR.

2. 5.2. Решения за аванси за 2006 г.

За 2006 г. Комисията прие дванадесет решения за месечни аванси. През декември 2006 г. беше приет допълнителен аванс, коригиращ вече отпуснатите аванси за общия размер на разходите за тази година

Изпълнение на бюджета за 2006 г.

Първоначално наличните бюджетни кредити за ЕФГЗ, секция "Гарантиране" за бюджетна 2006 година възлизаха на 51 050,7 милиона EUR поети задължения за бюджетни кредити. За подфункция 1а е отпусната сума от 43 279,7 милиона EUR, а за подфункция 1б – останалите 7 771,0 милиона EUR. Общата сума за бюджета за 2006 г., както и сумата за развитие на селските райони бяха увеличени съответно на 51 094,1 милиона EUR и на 7 814,4 милиона EUR вследствие на преноса от 2005 за 2006 г. на приблизително 43,4 милиона EUR за схемата за ранно пенсиониране, включена в програмите за развитие на селските райони.

Изпълнението на бюджета за функция 1 възлиза на 49 865,2 милиона EUR, т.е: на приблизително 97,6 % от първоначалните бюджетни кредити, от които разходите за подфункция 1а възлизат на 42 175,3 милиона EUR, а за подфункция 1б – на 7 689,9 милиона EUR, включително пренесената сума.

По отношение в частност на подфункция 1а, изпълнението на бюджета завършва с неусвояване на 1 104,4 милиона EUR. За да намали вноските на държавите-членки към общностния бюджет, Комисията предложи, посредством Коригиращ бюджет № 6/2006, да отмени сума от 860,0 милиона EUR от първоначалните бюджетни кредити на ЕФГЗ, секция „Гарантиране“. По този начин, окончателните налични бюджетни кредити за подфункция 1а възлизаха на 42 419,7 милиона EUR и непълното усвояване беше намалено на 244,4 милиона EUR. Бюджетните кредити за подфункция 1б останаха на нивото на първоначалния бюджет.

Изпълнението на бюджета за 2006 г. с разликите между това изпълнение и бюджетните кредити, включени в първоначалния бюджет и в коригиращия бюджет № 6/2006, са представени в приложение 3. Разходите по държави-членки и по мярка за представени в приложение 4.

Коментари относно изпълнението на бюджета

Селскостопанската 2006 година беше белязана от спад в производството на растителни култури и животински продукти, придружен от много благоприятни цени за животинските продукти и по-високи цени за растителните култури. Тези развития на селскостопанските пазари, както и някои други фактори, оказаха влияние върху нивото на разходи на ЕФГЗ, секция „Гарантиране“ в отделни области от бюджета и доведоха до значително неусвояване на бюджетните ѝ кредити.

Подфункция 1а

Бюджетните кредити бяха неусвоени както за „Интервенции на селскостопанските пазари“, с изключение на секторите на захар и мляко, така и за „Преки помощи“. Приложената таблица 3 представя подробностите по изпълнението на различните статии на бюджета. Основните причини за модела на изпълнение на отделните статии от бюджета, в сравнение с първоначалните бюджетни кредити, са представени накратко по-долу.

Зърнени култури

Непълното усвояване на бюджетните кредити за този сектор се дължи както на по-малките количества зърнени култури, складирани в публични складове след слабата реколта от 2005/06 г. в ЕС-25, така и на по-ниските разходи, извършени за възстановявания при износ след увеличаването на световните цени на зърнените култури от пролетта на 2006 г. насам.

Възстановявания за продукти, невлизащи в приложение I

Непълното усвояване на бюджетните кредити за този сектор се дължи както на относителното намаляване на размера на възстановяванията за износ, така и на намаляването на изнесените количества преработени селскостопански продукти.

Захар

Надхвърлянето на бюджетните кредити за този сектор се дължи изключително на значително по-големите количества изнесена захар от свободния пазар, в сравнение с количествата, отразени в бюджета за 2006 г.

Плодове и зеленчуци

Непълното усвояване на бюджетните кредити за този сектор се дължи на по-ниските разходи, направени от държавите-членки както за оперативните фондове на организациите на производителите, тъй като предвижданите увеличения в одобрените програми на организациите на производителите не са се реализирали, така и за помощите за преработка на домати, поради намалените количества домати, отговарящи на условията за получаване на тази помощ.

Мляко и млечни продукти

Надхвърлянето на бюджетните кредити за този сектор се дължи на промяна в срока за изплащане от държавите-членки на таксата в сектора на млякото и млечните продукти, според която таксата за квотна година 2005/2006 ще се изплаща през бюджетната 2007 година вместо през бюджетната 2006 година, както е било предвидено при приемане на бюджета за 2006 година. До бюджета за 2005 г. изплащанията на налога в сектора на млякото и млечните продукти са представлявали приход за бюджета и са намалявали съответстващите разходи за сектора на млякото. Следователно резултатът от тази промяна в разположението във времето е, че съответстващите разходи за млякото и млечните продукти са се увеличили и по този начин са довели до надхвърляне на тези кредити.

Говеждо и телешко месо

Непълното усвояване на бюджетните кредити за този сектор се дължи както на по-малките количества изнесено месо и живи животни, така и на по-малкия брой животни, получили помощи по режима за специално подпомагане на пазара.

Отделени от производството преки помощи

Непълното усвояване на бюджетните кредити за този сектор се дължи главно на схемата за единно плащане, съгласно която някои държави-членки, срещащи административни затруднения при установяването на вземания и при ликвидирането и изплащането на досиета за помощи, не са използвали целия им отреден бюджетен пакет.

Други преки помощи

Бюджетните кредити за 2006 г. са непълно усвоени главно по отношение на премиите за тютюна, поради намаляване на производството на тютюн, в сравнение с количеството, отразено в бюджета за 2006 г., както и по отношение на компенсаторните помощи за банани, защото благоприятните условия на пазара доведоха до увеличение на пазарните цени и до последващо намаляване на ставката за компенсаторни помощи.

Одит на селскостопанските разходи

Непълното усвояване на бюджетните кредити за този сектор с дължи на по-малките суми, възвърнати от държавите-членки както по процедурата за счетоводно уравняване, така и по процедурата за уравняване по съответствие. Тези възвръщания представляват приход за бюджета и намаляват цялостните бюджетни разходи.

Подфункция 1б

4.2.1. Развитие на селските райони (EС—15)

Секция „Гарантиране“ на ЕФГЗ съфинансира, на базата на кредитите по подфункция 1б (Регламент (ЕО) № 1257/1999), 89-те програми за развитие на селските райони на EС-15, които са приети в периода 2000—2006 г. Сумата, предвидена в бюджета за 2006 г. за тези програми, възлизаща на 5 020,0 милиона EUR, е увеличена от задължителна модулация на стойност 655,0 милиона EUR и от 43,4 милиона EUR, пренесени от 2005 към 2006 г. Действителните разходи за тези 89 програми са 5 623,3 милиона EUR или 98,3 % от тези бюджетни кредити. Непълното усвояване на тези бюджетни кредити се отнася предимно за мерките в областта на горското и селското стопанство, както и по опазването на околната среда.

4.2.2. Преходен инструмент за финансиране на развитието на селските райони в новите държави-членки

Съгласно този инструмент секция „Гарантиране“ на ЕФГЗ съфинансира (Регламент (ЕО) № 1257/1999), на базата на диференцирани бюджетни кредити, програмите за развитие на селските райони, приети през 2004 г. за 10-те нови държави-членки за периода 2004—2006 г. Всички предвидени суми в бюджета са поети като задължение, а плащанията възлизат на 2 115,7 милиона EUR, т.е. с 79,5 милиона EUR по-високи в сравнение с бюджетните кредити за плащания в бюджета за 2006 г..

Разпределение на разходите от подфункция 1а по категории

Разходите на ЕФГЗ, секция „Гарантиране“ за подфункция 1а могат да бъдат разпределени в следните основни категории. По-долу са дадени съответните разходи заедно с процента, който този разход представлява в общите разходи за 2006 г на ЕФГЗ, секция „Гарантиране“:

4.3.1 Възстановявания при износ

Разходите за възстановявания при износ възлизат на 2 493,6 милиона EUR, т.е.: 5,0 % от общите разходи.

4.3.2 Преки помощи

Разходите за тази функция възлизат на 34 051,3 милиона EUR, т.е. 68,3 % от общите разходи. Разходите, които се приемат за преки помощи, са описани в приложението към Регламент (ЕО) № 1782/2003 на Съвета от 29 септември 2003 г. (ОВ L 270, стр. 1).

4.3.3 Складиране

Разходите за складиране възлизат на 756,9 милиона EUR, т.е.: 1,5% от общите разходи. Основните засегнати продукти са зърнени култури, захар, вино и млечни продукти.

4.3.4 Други

Други разходи за интервенция възлизат на 4 873,4 милиона EUR, т.е. 9,8 % от общите разходи за годината. Тази функция покрива разходи, които не попадат в посочените по-горе категории.

Развитието на това разпределение на разходите за периода от 2002 до 2006 г. е представено в приложение 5.

[pic]

[pic]

[pic]

[pic]

[pic]

[1] OВ L 160, 26.6.1999 г., стp. 103.

[2] Информацията за тези плащания се изпраща от държавите-членки на 10-то число всеки месец по факс.

[3] Подробната декларация се изпраща всеки месец от държавите-членки под формата на таблица 104.